แนวโน้ม SET เช้านี้เคลื่อนไหวจำกัด-ไร้ปัจจัยใหม่หนุน แนะเกาะติดตัวเลขส่งออกไทย
แนวโน้ม SET เช้านี้แกว่งตัวจำกัด หลังไร้ปัจจัยใหม่หนุน-แนะเกาะติดตัวเลขส่งออกไทย
แนวโน้ม SET เช้านี้แกว่งตัวจำกัด หลังไร้ปัจจัยใหม่หนุน-แนะเกาะติดตัวเลขส่งออกไทย
22 ม.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งไซด์เวย์ในกรอบจำกัด เนื่องจากไม่มีปัจจัยใหม่เข้ามา ขณะเดียวกันต่างก็รอดูการทำงานของนายโจ ไบเดน หลังเข้ารับตำแหน่งประธานาธิบดีสหรัฐแล้ว ซึ่งก็ยังมีความคาดหวังมาตรการกระตุ้นเศรษฐกิจสหรัฐฯ
ส่วนบ้านเราผลประกอบการของกลุ่มแบงก์ออกมาแย่กว่าที่คาด แต่ก็มองเป็นจุดต่ำที่ทำให้มีโอกาสที่จะฟื้นตัวขึ้นได้ในปีนี้ และสถานการณ์การแพร่ระบาดไวรัสโควิด-19 ในประเทศก็ถือว่าดีขึ้น ทำให้นำไปสู่การผ่อนคลายการคุมเข้มการแพร่ระบาดไวรัสโควิด-19
ด้านตลาดหุ้นในภูมิภาคเอเชียเช้านี้เคลื่อนไหวในแดนลบเล็กน้อย น่าจะมาจากแรงขายทำกำไรหลังวานนี้ปรับขึ้นไปมาก พร้อมให้ติดตามตัวเลขการส่งออกเดือนธ.ค.63 ของไทยในวันนี้ และติดตามดัชนีผู้จัดการฝ่ายจัดซื้อ (PMI) ภาคการผลิต และภาคบริการของทั่วโลกที่จะทยอยออกมา
พร้อมให้แนวรับ 1,510-1,500 จุด ส่วนแนวต้าน 1,530 จุด
 
 